*Превод от английски език*

Програма Interreg VI-A Румъния-България

Стратегическа екологична оценка

- Екологична декларация -

декември 2022 г

Съдържание

[1 Въведение 3](#_Toc122108092)

[1.1 Правна основа 3](#_Toc122108093)

[1.2 Подход за СЕО 4](#_Toc122108094)

[2 Кратко описание на програмата Interreg VI-A Румъния - България 5](#_Toc122108095)

[3 Интегриране на екологични съображения в програмата И ИЗГОТВЯНЕ НА екологичен доклад 7](#_Toc122108096)

[4 По какъв начин са взети под внимание екологичният доклад и становището, изразено от обществеността и консултираните органи? 8](#_Toc122108097)

[4.1 До каква степен отзивите от консултациите са взети под внимание в процеса на СЕО? 8](#_Toc122108098)

[4.1.1 Отзиви от консултациита за доклада за определяне на обхвата 8](#_Toc122108099)

[4.1.2 Отзиви от консултации за екологичния доклад 9](#_Toc122108100)

[4.2 До каква степен екологичният доклад и резултатите от консултациите са взети предвид при завършването на програмата? 10](#_Toc122108101)

[4.2.1 До каква степен е взет предвид екологичният доклад 10](#_Toc122108102)

[4.2.2 До каква степен резултатите от консултацията са взети предвид при изготвянето на програмата 10](#_Toc122108103)

[5 Причини за избор на програмата, в светлината на алтернативите 11](#_Toc122108104)

[6 Приети мерки относно мониторинга 12](#_Toc122108105)

Приложения

Приложение 1: Процедура за СЕО и процес на консултации в Румъния

Приложение 2: Процедура за СЕО и процес на консултации в България

# Въведение

## Правна основа

Тази декларация се изготвя и представя съвместно от Управляващия орган (Министерство на развитието, благоустройството и администрацията на Румъния) и Националния орган (Министерството на регионалното развитие и благоустройството на България), за „Програма Interreg VI-A Румъния-България“, съгласно разпоредбите на чл. 9 (1-б) от Директива 2001/42/ЕО за СЕО[[1]](#footnote-1).

В съответствие с изискванията на Директивата за СЕО, декларацията обобщава:

* как екологичните съображения са интегрирани в плана или програмата и как е изготвен екологичният доклад;
* как са взети предвид докладът за околната среда, становищата, изразени от обществеността и включените в консултациите органи, както и всички други резултати от консултациите;
* причините за избора на приетата програма в светлината на другите разгледани разумни алтернативи и,
* избраните мерки за мониторинг.

Румънското законодателство, транспониращо Директивата за СЕО, въведе допълнително изискване, на което трябва да се отговори в изявлението, а именно:

* как изготвянето на екологичния доклад отговаря на разпоредбите на чл. 19 и 20 от националното законодателство за СЕО[[2]](#footnote-2).

Това изискване се отнася главно до съдържанието на доклада и до консултациите със заинтересованите органи по време на изготвянето му. За да се спази това специфично изискване, приложенията, описващи стъпките на процедурата по СЕО в Румъния и по подобни причини в България, са приложени към настоящото становище (приложения 1 и 2).

## Подход за СЕО

Програмните структури решиха да следват същия подход, като приложения за Interreg V-A Румъния-България и да изработят **съвместен екологичен доклад,** който беше предмет на:

* **отделни консултации** – във всяка страна – с органите по околната среда и с обществеността, съгласно изискванията на националното специфично законодателство за СЕО.

Декларацията по член 9 (1-б)[[3]](#footnote-3) е изготвенаа съвместно от Управляващият орган на Програмата (Министерството на развитието, благоустройството и администрацията на Румъния) и Националният орган (Министерството на регионалното развитие и благоустройството на България), Програма Interreg VI-A Румъния-България беше приета на 30 ноември 2022 г.

# Кратко описание на програмата Interreg VI-A Румъния - България

Програмата Interreg VI-A Румъния-България се финансира от Европейския фонд за регионално развитие (ЕФРР) по цел „Европейско териториално сътрудничество“ на Кохезионната политика на ЕС 2021-2027 г.

Програма Interreg VI-A Румъния-България обхваща седем окръга в южната част на Румъния (Мехединци, Долж, Олт, Телеорман, Гюргево, Кълъраш и Констанца) и осем окръга в северната част на България (Видин, Враца, Монтана, Велико Търново, Плевен, Русе, Добрич и Силистра). Всичките 15 области от NUTS 3 са разположени по протежението на дългата 630 км румънско-българска граница. Програмната област е показана на следващата фигура.

****

Фигура 2‑1 Програмна област

Програмата е организирана по 4 приоритета, които са разделени на 5 специфични цели (СЦ).

**Програма Interreg VI-A Румъния-България**

**Приоритет 1**

Добре свързан регион (ПО3)

**Приоритет 2**

По-зелен регион

(ПО2)

**Приоритет 3**

Образован регион (ПО4)

СЦ 3.2 Развитие и засилване на стабилност и устойчивост към

изменението на климата, интелигентна и интермодална

мобилност на национално, регионално и местно равнище, включително по-добър достъп до TEN-T и трансгранична мобилност

СЦ 2.4. Насърчаване на

адаптирането към изменението на климата, предотвратяването на риска от бедствия, I устойчивост, като се вземат предвид екосистемни подходи

СЦ 2.7. Подобряване на защитата и опазването на природата, биологичното

разнообразие и еколого- съобразната инфраструктура,

включително в градските райони, и намаляване на всички форми на замърсяване

**Приоритет 4**

Интегриран регион (ПО5)

СЦ 4.2. Подобряване на

равния достъп до приобщаващи и

качествени услуги в областта на

образованието, обучението и ученето през целия живот чрез

развитие на достъпна инфраструктура, включително чрез насърчаване на устойчивостта на образованието и

обучението от разстояние и в

електронна среда

СЦ 5.2 Насърчаване на

интегрираното и приобщаващо

социално, икономическо и

екологично местно развитие, културата, природното наследство, устойчивия туризъм и сигурността в райони, различни от градските

райони

Фигура 2‑2 Структура на програмата

# Интегриране на екологични съображения в програмата И ИЗГОТВЯНЕ НА екологичен доклад

Интегрирането на екологични съображения в програмата е отразено в обобщението на оценката на вероятните значителни ефекти на програмата, както и в нейното собствено съдържание, особено за видовете действия, свързани с *Приоритет 2 По-зелен регион*.

Програмата има положителен принос за постигане на съответните екологични цели за: биоразнообразие, вода, въздух, климатични фактори, материални активи, управление на риска, устойчив транспорт и осведоменост на населението.

Въз основа на анализа на свързаността с други планове и програми на Програма Interreg VI-A Румъния-България не са идентифицирани ситуации, които биха могли да доведат до значителни отрицателни кумулативни ефекти. Идентифицирани са ситуации, при които анализираната програма допринася за изпълнението на целите на някои планове, програми или стратегии, като по този начин води до потенциални кумулативни положителни ефекти.

След изпълнението на видовете дейности по програмата се очаква кумулативен положителен ефект върху аспектите на околната среда: население и човешкото здраве, вода, климатични фактори, материални активи, управление на риска, ландшафт, устойчив транспорт и осведоменост на населението.

Екологичният доклад е изготвен в съответствие с Приложение 1 на Директивата за СЕО, която е транспонирана в националното законодателство.

При изготвянето на доклада за околната среда бяха взети предвид информацията и препоръките, получени в работната група (вж. чл. 14-19 от правителствено решение № 1076/2004) и препоръките относно доклада за обхвата, получени по време на периода на обществените консултации (13 август - 17 септември 2021 г.) в България.

Екологичният доклад е изготвен от EPC Environmental Consultancy (посочени в Експертния списък на екологичните проучвания под заглавие 747), а частта от доклада за програмната област в България е изготвена от Проф. д-р Петър Петров и екипът му.

# По какъв начин са взети под внимание екологичният доклад и становището, изразено от обществеността и консултираните органи?

## До каква степен отзивите от консултациите са взети под внимание в процеса на СЕО?

### Отзиви от консултациита за доклада за определяне на обхвата

Процесът, наричан „определяне на обхвата“, се състои от установяване на обхвата и нивото на детайлност на информацията, която трябва да бъде включена в екологичния доклад. Те се определят съвместно с екологичните органи.

Съгласно „Доклада (COM 2009/469) от Комисиите до Съвета, Европейския парламент, Европейския икономически и социален комитет и Комитета на регионите относно прилагането и ефективността на Директивата за стратегическа екологична оценка относно изпълнението на СЕО Директива (Директива 2001/42/ЕО)”, Директивата за СЕО определя ограничени изисквания за обхвата на екологичния доклад. В резултат на това държавите-членки прилагат различни методи за „определяне на обхвата“, както и за консултации със съответните органи. В няколко държави-членки процедурата за „определяне на обхвата“ изисква консултация с обществеността, въпреки че това не е задължение съгласно директивата.

Докладът за обхвата беше изготвен и предаден на националните органи по околната среда.

В **Румъния**, съгласно член 14 от правителствено решение №.1076/2004 (транспониране на Директива за СЕО) „обхватът и нивото на детайлност на информацията, която трябва да бъде включена в доклада за околната среда, както и оценката на значимите въздействия на плана или програмата върху околната среда“ са установени в рамките на **работна група за СЕО**, специално създадена за тази цел. Работната група за СЕО включваше представители на титуляра на програмата, компетентните органи по околна среда и обществено здраве и представители на други органи, заинтересовани от програмата. Докладът за определяне на обхвата беше представен на работната група и завършването на екологичния доклад започна, след като всички поставени въпроси бяха съгласувани. Румънското законодателство не изисква обществена консултация относно фазата на определяне на обхвата на процеса на СЕО. Получените коментари от взелите участие в консултациите органи относно доклада за определяне на обхвата бяха приети без изключения и използвани/ включени при завършването на екологичния доклад.

В **България**, консултациите относно обхвата на стратегическата екологична оценка с населението, заинтересованите страни и трети лица, които е вероятно да бъдат засегнати от програмата, бяха извършени съгласно чл. 19 и 19а от Наредбите за ЕО[[4]](#footnote-4). В консултациите участваха компетентните органи (Министър на околната среда и водите, Министерство на здравеопазването, РИОСВ, Басейнова дирекция (БД) „Дунавски район“ и БД „Черноморски район“), специализирани агенции, публични органи и заинтересовани трети страни, които вероятно да бъдат засегнати от СЕО. Резултатите от консултациите бяха включени в изготвения доклад за СЕО.

### Отзиви от консултации за екологичния доклад

В **Румъния** консултацията с екологични и здравни органи, както и с други заинтересовани органи относно ефектите от изпълнението на програмата, беше организирана в два кръга: първи, в рамките на работната група за СЕО в рамките на три срещи, на които бяха представени всички заинтересовани органи и втори през 30-те дни за провеждане на общественото обсъждане.

Общественото обсъждане на проекта на екологичен доклад се проведе от 17 февруари 2022 г. до 18 март 2022 г. (30 дни).

В **България** консултацията с властите, заинтересовани от ефектите от прилагането на програмата, се проведе в периода 13 август – 17 септември 2021 г. и беше последвана от обществена консултация в продължение на 30 дни между 21 февруари и 23 март 2022 г. Обществен дебат беше организиран онлайн на 25 март 2022 г.

Всички получени коментари, както и коментари и препоръки от оценителите на СЕО са представени в Приложения 1 и 2 към тази декларация за СЕО.

По-голямата част от получените коментари могат да бъдат групирани в следните теми:

* Нивото на детайлност в екологичния доклад - конкретно относно Глава 3, Глава 7 и Глава 9;
* Връзката на Програмата за трансгранично сътрудничество Interreg VI-A Румъния – България с други подходящи планове и програми;
* Препоръки относно стратегическите екологични цели.

В допълнение към тези теми, по време на консултациите, организирани от структурите на програмата, бяха представени и други съображения, свързани с различни версии на програмата. Тези съображения бяха анализирани от програмните структури и взети предвид, ако случаят е такъв.

## До каква степен екологичният доклад и резултатите от консултациите са взети предвид при завършването на програмата?

### До каква степен е взет предвид екологичният доклад

По време на подготовката на програмата екипът за СЕО предложи препоръки, които бяха взети предвид при завършването на следващите й версии.

Някои от тези препоръки бяха насочени към мерки за изпълнение на програмата, включително:

* завършване на оценката на въздействието върху околната среда и подходяща оценка, когато е необходимо, на ниво проект;
* по време на изпълнението на проектите следва да се извършва точен мониторинг на околната среда, като при необходимост следва да се добавят нови индикатори за мониторинг и да се изготви актуализиран план за мониторинг.

Екологичният доклад беше взет предвид при завършването на Програмата Interreg VI-A Румъния – България и ще продължи да бъде вземан под внимание при нейното изпълнение.

### До каква степен резултатите от консултацията са взети предвид при изготвянето на програмата

Както бе споменато в раздел 4.1.2 по-горе, повечето от коментарите, получени по време на консултациите за СЕО и за програмата, бяха свързани със съдържанието на програмата.

# Причини за избор на програмата, в светлината на алтернативите

От първата до последната версия на програмата бяха направени различни промени във видовете дейности, които ще бъдат финансирани от програмата Interreg VI-A Румъния. Някои от тези промени са представени от:

* Премахване на видовете действия, които включват подобряване и разширяване на пътната инфраструктура по ПО 3;
* Замяна на видовете действия, които включват драгиране в някои части на река Дунав, с действия, които предлагат интегриране на системи за маркиране на река Дунав, оборудване, сигнализация и др.;
* Премахване на дейността „Насърчаване на ефективното управление на отпадъците: разделяне и рециклиране на отпадъците; повишаване на осведомеността за устойчивото управление на отпадъците”.

Първите две промени водят до избягване на значителни отрицателни ефекти, особено върху биоразнообразието (REO1) и качеството на въздуха (REO6). Разширяването на пътната инфраструктура и подкрепата за „твърди“ интервенции за целите на навигацията също биха могли да доведат до потенциално значително въздействие върху местата от Натура 2000.

Премахването на дейността за управление на отпадъците изключва възможността програмата да адресира целта за околната среда, свързана с кръговата икономика. Приносите за кръговата икономика обаче могат да бъдат интегрирани на ниво отделни последващи проекти (вж. глава 9, мярка M7).

Сравнявайки алтернатива 0 (ситуацията, в която програмата не се изпълнява) и варианта, в който програмата се изпълнява, може да се заключи, че при избора на опция 0 се губи възможността за инвестиране и подобряване на текущото състояние на околната среда и отговаряне на съответните екологични изисквания (потенциални значими и незначими положителни ефекти, идентифицирани след оценката на видовете дейности на програмата).

В заключение, чрез избора на алтернативата за изпълнение на програмата се правят значителни положителни приноси за следните екологични аспекти: биоразнообразие, почва и земеползване, вода, климатични фактори, управление на риска, устойчив транспорт и обществена осведоменост.

# Приети мерки относно мониторинга

Програмата за мониторинг на ефектите от изпълнението на програмата има за цел идентифициране, респективно предотвратяване на потенциални негативни въздействия върху екологичните проблеми, и позволява предлагането на допълнителни мерки за намаляване на въздействието върху околната среда или за поправяне на ефектите върху евентуално засегнати области. Програмата за мониторинг се основава на съответните екологични цели, взети предвид в оценката. Предложеният набор от индикатори е насочен главно към съответните екологични цели, които биха могли да бъдат неблагоприятно засегнати, но също и към превантивни мерки. Таблицата по-долу показва индикаторите за наблюдение.

Като се има предвид, че има няколко органа и институции, участващи в секторите, обхванати от програмата, собственикът на програмата ще събира данни за предложените индикатори въз основа на резултатите от изпълнените проекти, като основната му отговорност е да централизира и представи предложените индикатори в подходящ вид начин.

Таблица 6‑1 Предложени индикатори за проследяване на ефектите от програмата

| **Екологична цел** | **Индикатор** | | **Действия, които трябва да бъдат наблюдавани** | **Цел** | **Мерна единица** | **Наблюдения** |
| --- | --- | --- | --- | --- | --- | --- |
| Общ | MON1 | Делът на разходите за екологични мерки в общата стойност на проектите | Всички действия, особено A1 | > 0 % | Процент | Екологичните мерки представляват M1-M9 (вижте Таблица 9-1 по-горе) |
| REO 1 Биоразнообразие | MON2 | Брой анализи на околната среда за оценка на въздействието на различни варианти за изпълнение на проект за плавателност | A2 | > 0 | Брой | За да се гарантира, че всяко решение се основава на анализ на околната среда |
| MON3 | Дял на санираните сгради, за които предварително е установено наличието на гнезда/убежища на птици и прилепи | A1, A13, по избор A3 и A11 | 100% | Процент | Отнася се само за проекти, стартирани след одобрение на програмата |
| MON4 | Брой ситуации, при които е било необходимо да се защитят/преместят гнезда/убежища на птици и прилепи и/или да се монтират изкуствени укрития/гнезда | > 0 | Брой | - |
| REO 4 Почва | MON5 | Обща почвена площ, загубена в резултат на изпълнението на предложените действия | A1, A3, A12 и A13 | Колкото е възможно по-малка | Квадратни метра | Тя е равна на общата новозастроена площ |
| MON6 | Общата площ на новосъздадените зелени площи в резултат на изпълнението на предложените действия | Колкото е възможно по-голяма | Квадратни метра | Тя е равна на общата площ с растителност във всеки проектен обект |
| REO 6 Въздух | MON7 | Брой зарядни станции за електрически превозни средства, реализирани в рамките на проекти за обособяване на обекти с туристически потенциал | A13 | > 0 | Брой |  |
| REO 14 Кръгова икономика | MON8 | Дял на проектите, в които са разработени Планове за управление на отпадъците | A1, A12 и A13 | > 0 % | Процент | От общия брой проекти, съдържащи СМР |

1. Транспонирано в Румъния с „Решение на румънското правителство №. 1076/ 2004 относно реда за извършване на екологична оценка (ЕО) за планове и програми” и в България с "Наредба за условията и реда за изготвяне на екологични оценки на планове и програми” – обн., ДВ, бр.57 от 2004 г., посл. изм., ДВ, бр.94 от 2012 г. [↑](#footnote-ref-1)
2. Решение на румънското правителство № 1076/ 2004г. [↑](#footnote-ref-2)
3. Съгласно Директива 2001/42/ЕО за СЕО [↑](#footnote-ref-3)
4. Вижте бележка под линия 1 [↑](#footnote-ref-4)